Tiivad (film)
"Tiivad" ("Wings") on 1927. aasta Ameerika Ühendriikide tumm-sõjafilm, mille produtseeris Lucien Hubbard, lavastas William A. Wellman ja levitas Paramount Pictures. Peaosades mängivad Clara Bow, Charles Rogers ja Richard Arlen. Filmi tegevus leiab aset esimese maailmasõja ajal. Film võitis parima filmi Oscari esimesel Oscari-galal 1929. aastal. Lühirolli mänginud Gary Cooperil aitas film kinnitada kanda näitlejana Hollywoodis.